BSC-LT/ACAData huggingface dataset:
[en] Background and objectives: Central airway stenosis can be life threatening and alter quality of life. Among the therapeutic measures, rigid or flexible bronchoscopy with tracheobronchial stenting is a well-established procedure to maintain airway patency with an acceptable rate of complications. The purpose of this review is to study clinical success and safety of airway stenting in patients with central airway stenosis. Material y métodos: 4 databases were analyzed: Cochrane Library, Medline, Cinahl y Tripdatabase. We included systematic reviews, guidelines, clinical trials, case-control studies, cohort studies and case series of more than one case publisehd in the last 10 years in Spanish, English or French. Resultados: 22 case series meet inclusión cirteria and described clinical success and safety of airway stenting. 1226 patients were studied, 45% men and 55% women, with a mean age of 51,9±11,9 years.82,8% of the stenosis were from benign etiology whereas 17,2 had malignant disease. A total of 1141 prostheses were deployed. 51,3% presented complications, where mucus plug (35,3%). Airway stenting clinically improved 78,66% of the patients. Conclusiones: Tracheobronchial stenting is a valid therapeutic procedure in central airway stenosis. Although complications were common, they were of minor gravity.

[gl] Introdución e obxetivos: A estenose de vía aérea principal pode limitar a calidade de vida dos pacientes afectos e no peor dos casos a súa supervivencia. Dentro das opcións de tratamento destaca o uso de próteses traqueais ou bronquiais para garantir a permeabilidade ao paso de aire co menor número de complicacións posible. O obxectivo desta revisión é estudar o éxito e a seguridade das próteses traqueobronquiais colocadas mediante broncoscopia ríxida ou flexible como tratamento das estenoses traqueais. Material e métodos: Analizáronse 4 bases de datos: Cochrane Library, Medline, Cinahl y Tripdatabase. Incluíronse revisións sistemáticas, guías de práctica clínica, ensaios clínicos, casos e controis, cohortes, e series de casos de máis dun paciente publicados nos últimos 10 anos en castelán, francés ou inglés. Resultados: 22 artigos orixinais describiron o éxito e a seguridade do uso de próteses traqueobronquiais e reuniron os criterios de inclusión. Estudáronse 1226 pacientes, 45% homes e 55% mulleres, cunha idade media de 51,9 anos. 82,8% presentou estenose traqueal de etioloxía maligna e 17,2% presentou estenose traqueal de etioloxía benigna. Colocáronse en total 1141 próteses. A porcentaxe global de complicacións foi do 51,3%%, sendo a máis frecuente a retención de secrecións (35,3%). O tratamento protésico mellorou clinicamente ao 78,66% dos pacientes. Conclusión: O tratamento protésico das estenoses traqueobronquiais constitúe unha alternativa terapéutica efectiva no tratamento das estenoses traqueobronquiais. As complicacións, aínda que frecuentes, revestiron pouca gravidade.
[en] The study of neighborhood rehabilitation strategies of the Modern Movement arises as a new need from the moment this architecture acquires the status of heritage. These interventions require specific approaches that respond to their uniqueness. Most of these neighborhoods were built at a time when the housing shortage forced rapid construction, in which concepts such as standardization and prefabrication are put into practice, and new materials are experimented with, some of them, such as It has been seen after, of limited durability and questionable in terms of sustainability. To this is added the application of the theories on minimum housing that had been debated since 1928 in the CIAMs and that collide with the standards of contemporary housing. In the second half of the 20th century, the urgent need to build large amounts of housing and at high speed with the rural exodus after the Second World War, led to operations that distorted the principles of the modern architecture and accentuated a negative view on the part of society. Even so, the realities are multiple, as are the intervention criteria. Here various actions are studied in which the original projects and rehabilitation strategies are analyzed, showing their confluences and diversities

[gl] O estudo das estratexias de rehabilitación veciñal do Movemento Moderno xorde como unha nova necesidade dende o momento en que esta arquitectura adquire a condición de patrimonio. Estas intervencións requiren enfoques específicos que respondan á súa singularidade. A maioría destes barrios construíronse nun momento no que a escaseza de vivendas forzou a construción rápida, na que se poñen en práctica conceptos como normalización e prefabricación e se experimentan con novos materiais, algúns deles, como o que se viu despois, de durabilidade limitada e cuestionable en termos de sustentabilidade. A isto súmase a aplicación das teorías sobre vivenda mínima que se debateron desde 1928 nos CIAM e que chocan cos estándares de vivenda contemporánea. Na segunda metade do século XX, a necesidade urxente de construír grandes cantidades de vivendas e a gran velocidade co éxodo rural despois da Segunda Guerra Mundial provocou operacións que distorsionaron os principios do arquitectura moderna e acentuou unha visión negativa por parte da sociedade. Aínda así, as realidades son múltiples, ao igual que os criterios de intervención. Aquí estúdanse varias accións nas que se analizan os proxectos orixinais e as estratexias de rehabilitación, mostrando as súas confluencias e diversidades.
[en] This project is a presentation of a bussiness plan for a consulting, which offers the services in the area of administration property, as well as labor, accounting, tax and legal advice. The bussiness are in Vilaboa, on the outskirds of Coruña, this choice has been determined by the fact, that is a place with abundant companies and there aren't direct competitors. The choice of this idea is due to commit to the knowlegde's creator, and this company don't need a big investment. In adittion, the good results are expected, the service will be of good quality and the prices are appropriate. Of course, there are disadavantages in the opening a bussiness, in this case one of the biggest weaknesses is the inexperience, but the knowlegde covers this weakness. This company will be a Sociedad Limitada Nueva Empresa, which will be differents benefits, two important points are the speed and the price to put into operation it. Like the financial's part shows, this bussiness have a lot of posibilities to be viable, even when there is a pesimistic scenario, this won't be a situation unrecoverable.

[gl] Este traballo é a presentación dun plan de empresa, dunha asesoría, que oferta os servizos de Administración de fincas, así como asesoramento laboral, contable, fiscal e xurídico. O negocio está sitado en Vilaboa, as aforas da Coruña, por ser unha zoa na que hai abundantes negocios, e non hai competencia directa. A elección deste tipo de idea é unha aposta por os coñecementos da persoa que a leva a cabo, e ademáis non require dunha inversión eleveda. Ademáis esperase uns bos resultados, o servizo será de boa calidade e os prezos son apropiados. Por suposto hai desventaxas a hora de poñer en marcha unha empresa, neste caso unha das maiores debilidades é a falta de experiencia, pero os coñecementos suplen esa debilidade. Esta empresa será unha Sociedade Limitada Nova Empresa, que terá diversos beneficios, a destacar a rapidez e o prezo para poñer en funcionamento a empresa. Cómo se reflexa na parte financeira, este negocio ten moitas posibilidades para ser viable, xa que incluso facendo algunha previsión pesimista, non sería un escenario irrecuperable.
[en] Spanish women's situation is analysed in this study from 19th to beginning of the 20th century (until the beginning of the Spanish Civil War). The ai mis to know the development and contribution of the women to the field of Marine Biology, in particular the field of Zoology. To carry out this study, it was made a search using Scopus database and other sources of information, such as bookshops and libraries. When people speak about science in 19th and 20th centuries, we must pay attention to the little presence of female names which are known. This is because the process of Spanish women's incorporation to scientific profession was conditioned by different factors, among them we must highlight "social behaviour", tradition and the law at that time. The way which those women had to follow to be able to work as marine biologist was slow and hard. From a historical point of view, we can say that the situation world has evolved hugely nowadays. But remnants of history are still latent, for that reason we must learn about the past in order to make progress towards a real equality.

[gl] No presente traballo analízase a situación das mulleres españolas durante o século XIX e principios do século XX (ata o inicio da Guerra Civil) co fin de coñecer a evolución e aportación das mesmas no ámbito da Bioloxía Mariña, concretamente no ámbito da Zooloxía. Para isto, realizouse unha busca empregando a base de datos Scopus e outras fontes de información como librarías e bibliotecas. Cando se fala de ciencia nos séculos XIX e XX, chama a atención a pouca presenza de nomes femininos coñecidos. Isto débese a que o proceso de incorporación das mulleres españolas á profesión científica estivo condicionado por diversos factores, entre os que destacan as forzas sociais, a tradición e a lexislación da época. O camiño que deberon percorrer estas mulleres para poder dedicarse á Bioloxía Mariña de xeito igualitario foi lento e difícil. Con perspectiva histórica, pódese dicir que actualmente a situación das zoólogas españolas na comunidade científica avanzou enormemente, mais continúan existindo remanentes da historia que cómpre coñecer para continuar progresando cara a igualdade real.
[en] Professional competencies of Law Graduates in University of A Coruña, through the study of labour market and of the evaluation given by graduates that have been incorporated into labour market in the past few years, not only of general capabilities but specific competencies as well, and not only of the acquired competencies but the applied ones too, have given us key information about maladjustment in the way from academic education to professional development. The analysis of data and these maladjustment from the point of view of the Education Economics and recent concepts and applications of the notion of professional competencies in the field of human resources, can offer us a practical, useful information about how to improve in university education for a better academic formation of future professionals, both from an individual and a social point of view.

[gl] As competencias profesionais dos Licenciados en Dereito da UDC analizadas mediante o estudio do mercado laboral e da valoración dos propios titulados que se incorporaron ó mercado laboral nos últimos anos, tanto das competencias xenéricas como das específicas, e tanto das adquiridas como das aplicadas, ofrécennos una información clave sobre os desaxustes que se producen no paso do académico ó profesional. A análise destes datos e destes desaxustes dende as teorías da economía da educación e dos actuais conceptos e aplicacións das competencias profesionais no campo dos recursos humanos, ofrécennos información práctica e útil sobre aspectos de mellora na etapa formativa universitaria, de cara a una optimización da formación académica dos futuros profesionais dende os puntos de vista individual e tamén social.
[en] This paper focuses on the production of collective housing in which people are not simple users, but are part of the creation of their habitats. In the mid-twentieth century, the way of production of collective and repetitive housing, as a negative consequence of the Modernism, is questioned. A relevant figure of this position is the architect Habraken and his Theory of the Supports of 1962. His theory is analyzed to verify its current validity, starting from the graphic analysis to understand its main elements and characteristics. Next, its application is analyzed through architectures in different times and situations. Finally, the case of La Borda is studied, chosen because of: being a close current reference, because of the social context in which it is framed, because of the way of life of the inhabitants and because of the construction techniques employed. Through this analysis, differences and certain contributions of La Borda to the Theory of Supports are discovered, verifying that there is a continuity of Habraken's theory nowadays.

[gl] Este traballo céntrase na produción de vivendas colectivas nas que as persoas non son simples usuarias, senón que forman parte da creación dos seus hábitats. A mediados do século XX, o modo de produción de vivendas colectivas e repetitivas, como consecuencia negativa do Movemento Moderno, é cuestionado. Unha figura relevante desta posición é o arquitecto Habraken e a súa Teoría dos Soportes de 1962. A súa teoría analízase para comprobar a súa vixencia actual, partindo da análise gráfica para poder comprender os seus principais elementos e características. A continuación, analízase a súa aplicación a través de arquitecturas en diferentes momentos e situacións. Finalmente, estúdase o caso de La Borda, elixido por: ser un referente actual, polo contexto social no que se enmarca, polo modo de vida dos habitantes e polas técnicas de construción empregadas. A través desta análise descóbrense diferenzas e certas achegas de La Borda á Teoría dos apoios, comprobando que existe unha continuidade da teoría de Habraken na actualidade.
[en] The intention of this thesis is to get an in-depth knowledge of shipyards' competitiveness and to go beyond the three conventional competitiveness factors (price, delivery time and quality). It is offered a complete list of competitiveness factors which, besides of being relevant for competitiveness, are useful for those people who are in charge of a shipyard, in order to help them to detect where they could improve their competitiveness. Firstly, this document focuses on defining the main concepts of the research: competitiveness, competitive strategy, factor of competitiveness, and each of the thirty-two factors of competitiveness that have been identified during the literature review as relevant factors for the competitiveness of shipyards. After that part, an analysis model was elaborated in order to answer three questions about the case study (Navantia, SA1 in the Ferrol estuary): 1) Which are the most relevant competitiveness factors? 2) Which is the development degree of those competitiveness factors on which the enterprise has direct influence? 3) Is the shipyard competitive? The analysis model is based on a theoretical framework and on a methodology that would allow to study other shipyards using the same model applied in the case study of this research.

[gl] Neste estudo de investigación, preténdese afondar no coñecemento sobre a competitividade dos estaleiros, e ir un chanzo máis alá da terna dos tres factores de competitividade clásicos (prazo, prezo e calidade). Así mesmo, preténdese ofrecer unha listaxe completa de factores de competitividade que, ademais de seren relevantes para a competitividade dos estaleiros, lle poidan resultar útiles ás persoas que os dirixen para detectar onde poden mellorar a súa competitividade. O documento céntrase primeiro en definir os conceptos centrais da investigación: competitividade; estratexia competitiva; factor de competitividade; e todos e cada un dos trinta e dous factores de competitividade detectados como relevantes na revisión bibliográfica. E despois, elabórase un modelo de análise para respostar tres preguntas sobre o caso de estudo (o núcleo industrial da empresa Navantia, SA na ría de Ferrol): 1) cales son os factores de competitividade máis importantes?; 2) cal é o grao de desenvolvemento dos factores sobre os que a empresa pode influír de xeito directo?; e 3) é competitivo o núcleo industrial? O modelo de análise empregado está baseado nun marco teórico e nunha metodoloxía que permiten o estudo doutros estaleiros empregando o mesmo modelo do caso de estudo desta investigación.
[en] The Popular Marine Architecture is a pending issue in Galicia since it is currently when there is a concern with this type of architecture and everything related to the sea. Not only with tangible heritage but also with regard to intangible heritage. The object of study of this master's thesis is the continuation of a final thesis in which the neighborhood of A Marina and the marine architecture have been analyzed and continuing this work is intended to give shape with the analysis of climate and A Guarda a intervention in marine architecture taking into account passive strategies in popular architecture. To carry out this work three objectives have been set which seek to respond. The first objective is focused on Identifying and knowing the characteristics of Popular Marine and Marine Architecture as well as identifying the relationship of passive architecture with popular architecture and in this way being able to address the second objective proposed by Analyzing and simulating the neighborhood of A Marina and its surroundings and its marine architecture based on the climatic conditions in which the parameters set in the indicators will be analyzed and with the data extracted from both objectives the last objective will be answered. This objective seeks an intervention proposal for marine housing based on principles and foundations of passive architecture. In conclusion to say that the neighborhood continues to be socially characterized which has produced a relevant transformation in the physiognomy of its architecture giving way to a re-interpretation of the current marine house for new uses

[gl] A Arquitectura Mariña Popular é un tema pendente en Galicia xa que é na actualidade cando existe unha preocupación por este tipo de arquitectura e todo o relacionado co mar. Non só co patrimonio material senón tamén no que se refire ao patrimonio inmaterial. O obxecto de estudo deste traballo de fin de mestrado é a continuación dun traballo de fin de grao no que se analizou o barrio da Mariña e a arquitectura mariña e continuar este traballo pretende dar forma coa análise do clima e A Guarda a intervención na arquitectura mariña tendo en conta estratexias pasivas na arquitectura popular. Para levar a cabo este traballo fixáronse tres obxectivos que buscan dar resposta. O primeiro obxectivo céntrase en identificar e coñecer as características da arquitectura popular mariña e mariña así como identificar a relación da arquitectura pasiva coa arquitectura popular e así poder abordar o segundo obxectivo proposto analizando e simulando o barrio de A Marina e os seus arredores e a súa arquitectura mariña en función das condicións climáticas nas que se analizarán os parámetros marcados nos indicadores e cos datos extraídos de ambos obxectivos darase resposta ao último obxectivo. Este obxectivo trata de propoñer unha intervención para a vivenda mariña baseada nos principios e fundamentos da arquitectura pasiva. En conclusión dicir que o barrio segue a caracterizarse socialmente o que produciu unha transformación relevante na fisionomía da súa arquitectura dando paso a unha reinterpretación da casa mariña actual para novos usos.
[en] Currently, assisted human reproduction consists of highly advanced and standardized diagnostic techniques and processes, causing more and more couples to go to specialized clinics to treat infertility. The exponential development of this biotechnological field is due to the advances of other disciplines that converge with it, such as biomedical sciences or bioethics. At the same time, the epidemiological factors of infertility are increasingly known, which, associated with genetic disease screening tests and preimplantation genetic diagnosis, allow the success rate to be ever higher.

[gl] A reprodución humana asistida actualmente consta de técnicas e procesos de diagnóstico enormemente avanzados e estandarizados, o que provoca que cada vez máis parellas acudan a clínicas especializadas para tratar a infertilidade. O desenvolvemento exponencial deste campo biotecnolóxico débese aos avances doutras disciplinas que converxen con esta, como as ciencias biomédicas ou a bioética. A súa vez, os factores epidemiolóxicos da esterilidade son cada vez máis coñecidos, que asociados aos test de cribado de enfermidades xenéticas e diagnóstico preimplantacional, permiten que a taxa de éxito sexa cada vez maior.
[en] Multiresistant bacteria are a public health of great concern for their ability to resist antibiotic treatments. The study of resistance mechanism and an adequate comprehension is necessary to avoid or eliminate them in multiresistant infections treatments. Among multiresistant bacteria is worth mentioning the group ESKAPE, composed by high priority bacteria declared by the WHO. Nosocomial infections caused by these bacteria are increasingly complicated, bacteria are improving their resistance capacity and state of the art drugs are necessary for treatment. This situation is giving way to the application of new technologies with bactericidal applications such as nanotechnology, the use of bacteriophages or CRISPR-Cas system. These new technologies can allow the implantation of new not antibiotic dependent treatments or be used to resistance capacity of multiresistant bacteria.

[gl] As bacterias multirresistentes son obxecto dunha gran preocupación para a saúde pública debido a súa capacidade de resistir os tratamentos con antibióticos. O estudo dos mecanismos de resistencia bacteriana e a súa comprensión é necesario para poder sortealos nos tratamentos de infeccións causadas por bacterias multirresistentes. Dentro das bacterias multirresistentes cabe destacar as do grupo ESKAPE, composto por bacterias de alta prioridade declaradas pola OMS. As infeccións nosocomiais causadas por estas bacterias son cada vez máis complicadas, as bacterias están a aumentar a súa capacidade de resistencia e son necesarios fármacos de última xeración para tratalas. Esta situación está a dar paso á aplicación de novas tecnoloxías con aplicación bactericidas como a nanotecnoloxía, o emprego de bacteriófagos ou o uso do sistema CRISPR-Cas. Estas novas tecnoloxías poden permitir a implantación de novos tratamentos non dependentes de antibióticos ou usarse para eliminar a resistencia das bacterias multirresistentes.